פארק בראיינט

פארק בראיינט (באנגלית: Bryant Park) הוא פארק ציבורי בניהול פרטי המשתרע על פני 39 דונם ברובע מנהטן בניו יורק. הוא ממוקם בין השדרה החמישית לשדרת האמריקות (השדרה השישית) ובין הרחובות ה-40  וה-42 במידטאון מנהטן. בחצי המזרחי של הפארק נמצא הסניף הראשי של הספרייה הציבורית של ניו יורק. החצי המערבי מכיל מדשאה, שבילים מוצלים ומתקנים כמו קרוסלה, והוא ממוקם כולו מעל מבנה תת-קרקעי שבו נמצאים מחסני הספרייה . הפארק מארח מספר אירועים, כולל "כפר חורף" עונתי עם משטח החלקה על הקרח ודוכני מכירה.
הפארק הראשון באתר נפתח בשנת 1847 ונקרא כיכר המאגר, בשל קרבתו למאגר חלוקת המים של מערכת הקרוטון. כיכר המאגר הכילה את ארמון הקריסטל של ניו יורק , שאירח את תערוכת התעשייה של כל העמים  בשנת 1853 ונשרף בשנת 1858. שמה של הכיכר שונה בשנת 1884 על שם העיתונאי ויליאם קאלן בראיינט , מתנגד לעבדות. המאגר נהרס בשנת 1900, והסניף הראשי של הספרייה הציבורית של ניו יורק נבנה באתר, ונפתח בשנת 1911. פארק בראיינט נבנה מחדש בשנים 1933–1934 על פי תוכנית של לוסבי סימפסון. לאחר תקופה של דעיכה, הוא שוחזר בשנים 1988–1992 על ידי אדריכלי הנוף האנה/אולין  והאדריכלים הרדי הולצמן פייפר אסושיאייטס , שבמהלכם נבנה מחדש הפארק ומבנה האכסון של הספרייה מתחתיו. שיפורים נוספים בוצעו בסוף המאה ה-20 ותחילת המאה ה-21.

אף על פי שהפארק בבעלות מחלקת הפארקים והנופש של ניו יורק  (NYC Parks), פארק בראיינט מנוהל על ידי הארגון הפרטי ללא מטרות רווח בראיינט פארק קורפוריישן, שנוסד בשנת 1980 והוביל את שיקום פארק בראיינט. הפארק מצוטט כמודל להצלחתן של שותפויות ציבוריות-פרטיות. הפארק נכלל גם במרשם הלאומי של מקומות היסטוריים (NRHP) וגם כאתר היסטורי המוכרז בעיר ניו יורק על ידי ועדת שימור ציוני הדרך של ניו יורק  (LPC).
 מאפיינים 
ממוזער|תמונה 1:הבניינים שמסביב לפארק 2008. משמאל לימין ובצד הקרוב אלינו (הצופה מביט צפונה): הבניין הפינתי משמאל (רח' 40 עם השד' ה-6), אולפני ב. פארק; מימינו מול מרכז הפארק, אמריקאן רדיאטור; מימינו בינ' מוע' המהנדסים (עם הגג הלבן); מימינו (ומול המימד הצר של הספרייה) מגדל HSBC; מול הספרייה מצפון, המגדל הצר והגבוה, בנ' השד' ה-5 500; משמאלו מגדל סלמון, ולשמאלו בינ' האאוליאן, בינ' גרייס, ומטה HBO.
פארק בראיינט ממוקם בין השדרה החמישית לשישית ובין הרחובות ה-40 וה-42, ומשתרע על פני 39 דונם. אף על פי שטכנית הסניף הראשי של הספרייה הציבורית של ניו יורק ממוקם בתוך הפארק, מבחינת תכנונו הוא מהווה את הגבול המזרחי של השטח הירוק של הפארק, מה שהופך את השדרה השישית לכניסה הראשית של הפארק. עם זאת, הספרייה כאמור, נחשבת כחלק מן הפארק. הפארק משמש בעיקר כמרחב בילוי פסיבי, וחסרים בו מתקני ספורט פעילים.

פארק בראיינט נמצא כמה מדרגות מעל הרחובות הסובבים אותו, ועל כן מוקף בגדר תמך. מסביבו בניינים וגורדי שחקים המאכלסים את: אולפני בריאנט פארק , בניין אמריקן רדיאטור, בניין מועדון המהנדסים , והשדרה החמישית 452 ;  את השדרה החמישית 461  וספריית קרן סטברוס ניארכוס  מדרום-מזרח, מצפון: השדרה החמישית 500 , מגדל סלמון , בניין האיאוליאן  ובניין וו. ר. גרייס  ו בפינה עם השדרה השישיתWhite, Norval; Willensky, Elliot; Leadon, Fran 2010. AIA Guide to New York City (5th ed.). New York: Oxford University Press. pp. 268–271. . אחד המאפיינים הבולטים ביותר של הפארק הוא מדשאה גדולה הממוקמת מעט מתחת למפלס שבילי ההליכה שמסביב.  מלבד היותה "חדר אוכל" לעובדי המשרדים שמסביב, המדשאה משמשת גם כאזור ישיבה לכמה מהאירועים המרכזיים של הפארק, כגון ערבי סרטים בפארק בריאנט, ברודוויי בפארק בריאנט, וריקודי ככר. עונת המדשאה נמשכת מפברואר עד אוקטובר, אז היא סגורה כדי לפנות מקום לכפר החורף של בנק אוף אמריקה.
ממוזער|ימין|תמונה 2: מבט על המדשאה הגדולה. גג בניין הסיפרייה בצד הקרוב אלינו, ובצד הרחוק הכניסה הראשית מהשדרה השישית.
שבילי הליכה רבים מקיפים את המדשאה המרכזית. הצדדים הצפוני והדרומי מוקפים בשני שבילי הליכה מאבן. כל אחד משבילי הליכה אלה גובל בעצי דולב התורמים לתחושה האירופית של הפארק. בנוסף, פסלים רבים פזורים ברחבי הפארק. טרסה מוגבהת בצד המזרחי של המדשאה, המתוארכת לבניית הסניף הראשי של הספרייה, מרוצפת באבני ריצוף אפורות ולבנים אדומות. מרכזה הוא אנדרטת ויליאם קאלן בריאנט, הניצבת על כן משלה.

מבנה שירותים ממוקם בגבול הצפוני של הפארק לאורך רחוב 42Hu, Winnie. A Public Restroom Fit for Brooke Astor Gets an Upgrade. The New York Times, April 5, 2017. קרוסלה, שהותקנה בשנת 2002, ממוקמת בגבול הדרומי של הפארקCollins, Glenn . Lions Out Front, And Now Ponies For the Backyard; Carousel Will Soon Adorn Grounds of Public Library. The New York Times, April 4, 2002. הפארק מנוגש על ידי קווי הרכבת התחתית של ניו יורק: 7, B, D ,F ו-M העוצרות בתחנות רחוב 42–בריאנט פארק/השדרה החמישית, שהכניסות אליהן ממוקמות בגבולות הצפוניים והמערביים של הפארק, כמו גם על ידי קווי האוטובוסים של חברת MTA Regional Bus Operations הבאים: M1, M2, M3, M4, M5, M7, M42, M55 ו-Q32.

 היסטוריה 
ממוזער|תמונה 3: הפארק בשנת 1855. בולטים בחזית התמונה מאגר המים ומצפה הכוכבים לטינג .
 היסטוריה מוקדמת 
בשנת 1686, כאשר האזור היה עדיין שממה, המושל הקולוניאלי של ניו יורק, תומאס דונגאן , הגדיר את האזור המכונה כיום פארק בראיינט כמרחב ציבורי. חייליו של ג'ורג' וושינגטון חצו את האזור בעת נסיגתם מקרב לונג איילנד בשנת 1776. הדרך בה נסוגו חייליו של וושינגטון, חצתה את אתר הפארק באלכסון"Bryant Park's Part In City's History; Site Of Hudson-Fulton "Court Of Honor" The Scene of Washington's Defeat By The British. The New York Times. September 23, 1909.. העיר רכשה את הקרקע בשנת 1822. החל משנת 1823, הפארק הוגדר כבית קברות לעניים, ונשאר כך עד 1840, אז הועברו אלפי גופות לאי וורדס .
הפארק הראשון באתר זה נפתח בשנת 1847, אם כי הפארק מעולם לא נקרא בשמו באופן חוקיFavoring the Name Bryant Park. The New York Times. March 9, 1884. הוא נקרא "כיכר המאגר" על שם מאגר החלוקה של קרוטון (תמונה מס' 3), שהוקם בצד המזרחי של אתר הפארק בשל מיקומו הגבוה. בשנת 1853 התקיימה בפארק תערוכת התעשייה של כל העמים עם ארמון הקריסטל של ניו יורק, בהשתתפות אלפי מציגים. ארמון הקריסטל, המכונה גם אולם התערוכה הגדול, נשרף בשנת 1858Burning of the Crystal Palace; Total Destruction of the Articles on Exhibition. The New York Times. October 6, 1858. מצפה הכוכבים לטינג  נבנה גם הוא בפארק כחלק מתערוכת 1853, וגם הוא נשרף בשנת 1856"New-York City; A Configuration--Destruction of the "Latting Observatory"--$130,000 worth of Property destroyed-Narrow escape of the Crystal Palace. The New York Times. September 1, 1856. הכיכר שימשה לתרגילים צבאיים במהלך מלחמת האזרחים האמריקאית, והייתה אתר של כמה ממהומות הגיוס בניו יורק ביולי 1863, כאשר בית החולים ליתומים צבעוניים בשדרה החמישית וברחוב 43 נשרף. כיכר המאגר שופצה בשנים 1870–1871, ובמהלכה הוקם הפארק המודרני.
ממוזער|120px|תמונה 4: ויליאם קאלן בראיינט .

 סוף המאה ה-19 ותחילת המאה ה-20 
 שינוי שם הפארק ובניית הספרייה 
בשנת 1884, שונה שם כיכר המאגר לפארק בראיינט, לכבוד עורך הניו יורק איבנינג פוסט והמתנגד לביטול העבדות, ויליאם קאלן בראיינט. בערך באותו הזמן לשינוי שם הפארק, בשנת 1883, צצו תוכניות לבנות ספרייה בפארק בראיינט, על גבי אתר המאגר כשהספרייה תמומן על ידי סמואל ג'יי טילדןThe Old City Hall. The New York Times. February 19, 1893. כאשר נוסדה הספרייה הציבורית של ניו יורק בשנת 1895, מייסדיה רצו בניין סניף ראשי מרשים. נאמני הספריות בחרו לבנות את הסניף בקצה המזרחי של פארק בראיינט, לאורך השדרה החמישית בין הרחובות 40 ו-42, משום שהוא היה ממוקם במרכז בין ספריות אסטור  ולנוקס , קודמותיה הישירות של הספרייהPublic Library's Home: A Strong Feeling in Favor of the Fifth Avenue Reservoir Site. The New York Times. October 1, 2018.. המאגר נהרס עד שנת 1900, ובנייתה של הספרייה החלהNew Library Ready Early Next Year: That Is, the Great Marble Structure Will Open if There Are No More Delays. The New York Times. May 2, 1910. במקביל לבניית הספרייה, בוצעו מספר שיפורים בפארק, כגון גינות טרסה, מתקנים ציבוריים וקיוסקים, כמו גם טרסה מוגבהת הצמודה לספרייה בחלקו המזרחי של הפארק. מכיוון שפארק ברייאנט עצמו היה ממוקם כמה מטרים מעל הרחובות הסובבים, נבנו גדר ברזל, גדר חיה וקיר סוללה בגבולות הצפוני, המערבי והדרומי' כדי להפריד את הפארק מהמדרכות הגובלות. ספסלים הותקנו גם לאורך קירות התמך. פנים פארק בראיינט חולק לשלוש מדשאות, המחולקות על ידי זוג שבילי חצץ ממערב למזרח' שהתיישרו בערך עם מדרכות רחוב 41 בקצה המערבי של הפארק. נבנו ארבעה גרמי מדרגות אבן: אחד מכל אחד מהצמתים של השדרה השישית עם רחובות 40 ו-42, ואחד מכל אחד מרחובות 40 ו-42 בין השדרה החמישית לשישית. בנוסף, רחוב 42 הורחב בשנת 1910, מה שחייב את העתקת הגדר בגבול הצפוני של פארק בראיינט ואת הסרת הצמחים משםWidening of Forty Second Street Will Begin Early this Summer; An Additional Fifteen Feet for Road Traffic Will Be Acquired by Cutting Off 7 1/2 Feet on Each Side of the Sidewalk -- Entrance Columns to Manhattan and Knickerbocker Hotels to Come Down -- Bryant Park Also to be Curtailed. The New York Times. June 12, 1910. הסניף הראשי של הספרייה נפתח ב-23 במאי 1911.
ממוזער|תמונה 5: הפארק בשנת 1879 בשמאל התמונה. המבט אל השדרה השישית (עם הכרכרות) לכיוון צפון, שם חוצה את רחוב 42.
 תשתיות ושיפורים נוספים 
בשל מיקומה המרכזי במידטאון מנהטן, נבנו מספר קווי תחבורה ציבורית ופרויקטים של תשתית סביב ברייאנט פארק. הראשון שבהם היה הרכבת העילית של השדרה השישית, שנפתחה בשנת 1878. קו הרכבת התחתית הראשון של העיר, כיום חלק משירות ההסעות של רחוב 42, נפתח בשנת 1904 על ידי חברת התחבורה המהירה אינטרבורו  (IRT) ועבר ישירות מתחת לרחוב 42Our Subway Open, 150,000 Try It — Mayor McClellan Runs the First Official Train — Big Crowds Ride At Night — Average of 25,000 an Hour from 7 P.M. Till Past Midnight — Exercises in the City Hall — William Barclay Parsons, John B. McDonald, August Belmont, Alexander E. Orr, and John Starin Speak — Dinner at Night. New York Times. October 28, 1904.Stengren, Bernard. Shuttle Is Short, Except In History. The New York Times, April 22, 1964.. בעשור השני של המאה ה-20, חברת הרכבות הדסון  ומנהטן (כיום PATH  תכננה גם להאריך את רכבות Uptown Hudson Tube שלה מכיכר הראלד  ועד לטרמינל גרנד סנטרלM'Adoo Extension To Be Ready In 1911; Head of Hudson & Manhattan Road Promises It After the Board of Estimate Approves. The New York Times. June 5, 1909, עם תחנות ביניים ליד הפינות הצפון-מזרחיות והדרום-מערביות של פארק בראיינט, אם כי תוכנית זו מעולם לא מומשה.
מנהרת המים של אמת המים של קטסקיל נבנתה מתחת לפארק בראיינט בתחילת העשור השני של המאה ה-20Begin to Dig Tunnel Deep Under the City; High Pressure Water Supply Bore to be Driven Through Solid Rock. The New York Times. July 23, 1911. לאחר השלמת העבודה, שוקמו החלקים שנפגעו של פארק בראיינטBryant Park Restored; With Traces of Aqueduct Work Removed, Old Charm Returns. The New York Times. June 12, 1915. במהלך מלחמת העולם הראשונה, הפארק שימש לעיתים קרובות לעצרות פטריוטיות, ו"גן מלחמה"Dedicate War Garden; Key to House in Bryant Park Formally Turned Over to City. The New York Times. June 28, 1918 ו"בניין בילוי" לחיילי בעלות הברית הוקמו בפארקCentre for Enlisted Men; Recreation Building Open to All the Allies to be in Bryant Park. The New York Times. May 11, 1918. במהלך בניית קו פלשינג של ה-IRT  בשנות ה-20, הקטע הצפוני של פארק בריאנט נסגר חלקית למשך ארבע שניםTo Beautify Bryant Park; Many Plans Submitted for Restoration When Subway is Finished. The New York Times. January 1, 1927 בעוד שקו הרכבת התחתית נבנה ישירות מתחתBryant Park Busy "Mine". The New York Times. July 30, 1922. מנהרת הרכבת התחתית עברה 11 מטרים מתחת לפני הקרקע עם תחנה בקצה המזרחי של הפארק, בשדרה החמישית וברחוב ה-42. במהלך הבנייה, נקטו העובדים אמצעי זהירות כדי למנוע הפרעה לזרימת התנועה מעל הקרקע והפרעה למנהרות קיימות. תחנת השדרה החמישית נפתחה בשנת 1926Fifth Av. Station of Subway Opened. The New York Times. March 23, 1926, בעוד שהמנהרה מתחת לבריאנט פארק לטיימס סקוור נפתחה בשנה שלאחר מכןNew Queens Subway Opened to Times Sq. The New York Times. March 15, 1927. בינואר 1927, לאחר שהושלם קטע קו פלאשינג מתחת לפארק בראיינט, הוכרזו תוכניות לשיקום החלק הצפוני של הפארקTo Beautify Bryant Park; Many Plans Submitted for Restoration When Subway is Finished. The New York Times. January 1, 1927.
ממוזער|180px|תמונה 6: הפארק בשנת 1919 בימין התמונה. הרחוב הוא רח' 42 כשהמבט מזרחה לכיוון השדרה החמישית. הבניין ממזרח לפארק הוא בניין הספרייה.

 השיקום בשנות ה-30 
עד שנות ה-30 של המאה ה-20, הפארק סבל מהזנחה ונחשב לבעל שם רע, שכן השדרה השישית המוגבהת האפילה פשוטו כמשמעו על הפארק. במשך תקופה של 10 שנים הוצעו כ-100 תוכניות נפרדות לשיפוץ פארק בראיינט, אך מעולם לא יושמו. בניסיון להחיות את הפארק, ועדת התכנון לציון המאתיים של ג'ורג' וושינגטון וחברת סירס הגישו תוכניות להעתק של האולם הפדרלי של מנהטן התחתונה בתחילת 1932. ההעתק אמנם נבנה, נהרס באמצע 1933 בגלל אי עמידה בתקציבים.

בניסיון לגייס אדריכלים מובטלים, ערכה ועדת החירום של האדריכלים תחרות לעיצוב מחדש של פארק בראיינט בשנת 1933. העיצוב הזוכה הוגש על ידי לוסבי סימפסון, מקווינס.    עם זאת, עקב מחסור במימון, העיצוב הזוכה לא יושם באופן מיידי. בפברואר 1934, בהנהגתו של נציב הפארקים החדש שמונה, רוברט מוזס, החלו לעבוד על תוכניתו של סימפסון. הפארק המשופץ כלל מדשאה גדולה, כמו גם גדר חיה ומאוחר יותר גדר ברזל שהפרידה את הפארק מרחובות העיר הסובבים. שתי כניסות נוספו מרחובות 40 ו-42, כל אחת מהן. כחלק מהפרויקט, הוצבו 270 עצים סביב הפארק. מוזס הציב גם את פסלי הפארק לאורך רחובות 40 ו-42 כדי לחסום את קווי הראייה מרחובות אלה. כדי לחסוך כסף, הפרויקט גייס עובדים ממנהל העבודות האזרחיות, תוכנית סיוע לאבטלה. השיפוץ הושלם בסוף 1934, ולאחר דחייה קצרה, הפארק נפתח מחדש ב-15 בספטמבר.
חלקים מהפארק נסגרו בסוף שנות ה-30 עקב שינויים בתחבורה ציבורית בשדרה השישית; הקו העילי נהרס בשנת 1938, ובניית קו הרכבת התחתית של השדרה השישית התרחשה בערך באותו הזמן. הרכבת התחתית של השדרה השישית נפתחה בשנת 1940. מאמר בניו יורקר ציין בשנת 1936 כי במהלך 14 השנים שקדמו לכך, "פארק בראיינט היה סגור לציבור במשך מחצית מהזמן הזהThe New Yorker. New Yorker Magazine, Incorporated. 1936. p. 12..

 אמצע המאה ה-20 
אירועים ציבוריים נערכו בפארק עד אמצע המאה ה-20. לדוגמה, בשנת 1944, במהלך מלחמת העולם השנייה, נערכה בפארק הדגמת מטוסים. קונצרטים קיציים תחת כיפת השמיים בפארק בראיינט החלו בשנת 1948 על ידי פיליפ ליסון מילר, מוזיקולוג בספרייה הציבורית של ניו יורקSaxon, Wolfgang. Philip Miller, 90, Dies; Headed Public Library Music Division. The New York Times., November 29, 1996. ב-15 באוקטובר 1969, ארבעים אלף איש השתתפו בעצרת בפארק בראיינט כחלק מהמורטוריום הארצי לסיום מלחמת וייטנאם. אירוע גדול נוסף, קרקס התפוח הגדול , הוצע להתקיים בבריאנט פארק בשנת 1978' אך נציב הפארקים סירב לארח את הקרקס שם, מכיוון שהדבר היה סוגר את פארק בראיינט לציבור.

עד שנות ה-60, פארק בראיינט מצבו של הפארק הלך והדרדר, עקב חוסר תחזוקה ומיקומו ברובע עסקים עם מעט פעילויות ליליות. בניסיון להרתיע מפשע, הותקנה בשנת 1962 בפארק תאורה חדשה. אף על פי כן, בשנת 1966, כינס נציב הפארקים תומאס הובינג  פגישה לשיקום הפארק, וציין את מצבו הירוד. עד שנות ה-70, הפארק "נכבש" על ידי סוחרי סמים וחסרי בית, ונחשב לאזור שמסוכן להיכנס אליו. מצב הפארק היה כה גרוע עד שבשנת 1973, נציב הפארקים ריצ'רד מ. קלרמן איים "לסגור את פארק בראיינט ולנקות אותו מכולם - עד שנוכל להתאחד ולהפוך אותו למקום שהניו יורקרים רוצים שיהיה".

ניסיון ראשוני לניקוי החל על ידי קרן הקהילה של פארק בראיינט באמצע שנות ה-70. קונצרטים חינמיים נוספו בתקווה שזה ימנע כניסת פושעים. היוזמה לא צלחה ברובה, והמימון שלה כמעט אזל עד 1977. יוזמה נוספת, ועדת ההיגוי של פארק בראיינט, נוצרה בשנת 1977 כשותפות בין עסקים מקומיים לאוניברסיטת העיר ניו יורק. שוטרים נוספים ממשטרת ניו יורק (NYPD) נוספו, והתובע המחוזי רוברט מורגנטאו  הסכים ליישם מעצרים בפארק בראיינט מהר יותר. עד 1978, תפיסת הציבור לגבי בטיחותו של פארק בראיינט הייתה מעט טובה יותר מאשר בשנים קודמות, אם כי סוחרי סמים עדיין פקדו את הפארק. יתר על כן, שוטרי משטרת ניו יורק סירבו בתחילה לעצור משתמשי סמים שלא היו אלימים. החל משנת 1979, יזמה קבוצת, תמיכה לפארקים בשם מועצת הפארקים תוכנית מתואמת של שירותים, כולל שוקי ספרים ופרחים, שיפורי נוף ופעילויות בידור, .אף על פי שפעילויות מועצת הפארקים הפכו פופולריות, שימוש בסמים ופשעים קטנים עדיין היו נפוצים בפארק בתחילת שנות ה-80. לאחר שקבוצת שוטרים סמויים של משטרת ניו יורק הוצבה בפארק החל משנת 1980, הם ביצעו 400 מעצרים הקשורים לסמים תוך שישה חודשים.

 סוף המאה ה-20 
 הקמת תאגידים 
תאגיד שיקום פארק בראיינט (Bryant Park Restoration Corporation - BPRC) נוסד בשנת 1980 על ידי דן בידרמן , יחד עם אנדרו הייסקל , יו"ר .Time Inc  והספרייה הציבורית של ניו יורקDonahue, J.D.; Zeckhauser, R.J.; Breyer, S. 2012. Collaborative Governance: Private Roles for Public Goals in Turbulent Times. Princeton University Press. p. 177.. ה-BPRC ביצע מיד שינויים משמעותיים כדי להפוך את הפארק למקום שאנשים רוצים לבקר בו, והנהיג תוכנית קפדנית לניקוי הפארק, הסרת גרפיטי ותיקון נזקים פיזיים. ה-BPRC גם הקים צוות אבטחה פרטי כדי להתמודד עם התנהגות בלתי חוקית. בנוסף, ה-BPRC החל סדרת קונצרטים תחת כיפת השמיים בקיץ. עד 1982, המעצרים ירדו משמעותית בהשוואה לשנתיים קודם לכן.

סוכנות נוספת - תאגיד ניהול פארק בראיינט, המורכב מכמה עסקים סמוכים - הוטל עליה לתחזק את הפארק, והוציאה 525,000 דולר בשנה. NYC Parks הוציאה 250,000 דולר נוספים בשנה על תחזוקה, אותו סכום שהיה בתקופה שבה לעיר הייתה שליטה בלעדית על ניהול הפארק. בשנת 1983, נשיא HBO, פרנק ביונדי , העניק להייסקל צ'ק של 100,000 דולר רגע לפני שהחברה עברה למטה החדש בשדרת אמריקה מספר 1100, הסמוכה לפארק. באותה תקופה, זו הייתה התרומה הגדולה ביותר לפארק בראיינט על ידי תאגיד פרטי.

 שיפוצים 
בשנת 1983, בניסיון למשוך קהל לפארק ולגייס כסף לתחזוקה מתמשכת, הציע BPRC לחכור את פארק בראיינט מהעיר, לשפץ אותו ולבנות בו בית קפה. השיפוץ, שעלותו 18 מיליון דולר, נועד להתבצע על ידי ברית בין BPRC, NYPL ו-NYC Parks. בעל המסעדה וורנר לרוי  היה אמור להפעיל את המסעדה, והוא תכנן לבנות בית קפה מזכוכית בגובה 24 מטרים ובשטח של 980 מ"ר בצד המזרחי של הפארק, בסמוך לספרייהGoldberger, Paul . Architecture View; A Simpler Way to Improve Bryant Park. The New York Times, October 4, 1987. בנוסף, הפארק יכלול ארבעה דוכני אוכל קטנים יותר, בריכת השתקפות ומזרקת מים, וצוות אבטחה ייעודי.

בשנת 1984 העבירה המדינה חקיקה שאפשרה ל-BPRC לשכור שטח עבור מסעדה כזו. ועדת התכנון העירונית אישרה גם את המבנה בשנה שלאחר מכן. עם זאת, בית הקפה המוצע נתקל בהתנגדות הציבור, מכיוון שהוא יסתיר את החזית האחורית של הספרייה. מספר תומכי פארק שהתנגדו לו, טענו כי המסעדה המוצעת תעביר חלק מהפארק הציבורי לישות פרטית. לירוי פרש מהפרויקט בשנת 1986 עקב התנגדות זו, באומרו כי חשש שהביקורות המתמידות של התוכנית יביאו את המבנה המוצע ל"בינוניות"Anderson, Susan Heller. New Restaurant Design Readied for Bryant Park. The New York Times. September 22, 1987.
השיפוץ אושר על ידי ועדת האמנות העירונית בינואר 1987, אם כי תוכנית המסעדה טרם אושרהBryant Park Project Approved. The New York Times. January 13, 1987. לאחר פרישתו של לירוי מההצעה להקים בית קפה בברייאנט פארק, ה-BPRC יצרה תוכנית חדשה עם מספר חללי מסעדה קטנים יותר. התוכניות עברו להצבעה נוספת בפני ועדת האמנות העירונית, כאשר ועדת שימור ציוני הדרך של ניו יורק מילאה תפקיד מייעץ. חללי המסעדה שעוצבו מחדש אושרו גם הם על ידי ועדת האמנות העירונית בדצמבר ההואDunlap, David W. Plan for 2 Restaurant Pavilions For Bryant Park Wins Approval. The New York Times, December 15, 1987. בשנת 1988 העיר העבירה את האחריות על קרקעות פארק בראיינט ל-BPRC ולאחר מכן, עיצוב הפארק מחדש על ידי על ידי חברת האנה/אולין והאדריכלים הרדי הולצמן פייפר אסושיאייטס; העיצוב שימר אלמנטים רבים מעיצובו של סימפסון משנות ה-30Lynn, R.; Morrone, F.; Toran, E.A.; Hamill, P. 2013. Guide to New York City Urban Landscapes. p.236.
ממוזער|150px|תמונה 7: שבע קומות אחסון ספרי הספרייה הציבורית של ניו יורק, הבנויים מתחת לפארק. מעליות מעבירות את הספרים למעלה לפי הצורך. הפארק נסגר לשיפוצים ב-11 ביולי 1988.הפרויקט בן ארבע השנים לשיקום פארק בראיינט כלל כניסות חדשות, תיקונים לשבילים ותאורה וכן הצבת 2,000 כיסאות ניידים בפארק, והנמכת הפארק עצמו, מכיוון שפארק בראיינט היה מוגבה מהרחוב ובוּדד על ידי גדרות גבוהים לפני העיצוב מחדש של 1988.

השיפוץ של 1988 הוריד את הפארק כמעט לגובה הרחוב ותלש את הגדרות החיות, אם כי חלק ניכר מהפארק עדיין היה מוגבה מעט. חדרי השירותים של הפארק, שהיו סגורים במשך 35 שנה, שופצו גם הם. ה-BPRC מצא גם כי יש צורך לתקן כמה מהפסלים, וקראה לצאצאיו של ויליאם קאלן בריאנט ולגופים אחרים לספק מימון לשיקום הפסלים הללו. אדריכלית הנוף לורי אולין מחברת האנה/אולין ציינה שתהליך העיצוב התמקד ב"יכולות השונות של המשתמשים במרחבים אלה... כמו גם ביצירת מרחבים שבהם אנשים מרגישים בנוח להיות זה עם זה".עלות השיקום הייתה 8.9 מיליון דולר, שכללו 5.7 מיליון דולר במימון עירוני ו-3.2 מיליון דולר במימון פרטיRavo, Nick . Bryant Park Journal; After 3 Years, a Park Awaits a Wary Public. The New York Times, June 13, 1991.

השיפוץ התרחש במקביל להרחבת מחסני הספרייה הציבורית שמתחת לפארק. בניית המחסנים החלה לאחר סגירת הפארק. הפארק נחפר והמדשאה הגדולה נבנתה מחדש מעליו. לאחר השלמת המתקנים התת-קרקעיים, פארק בראיינט נבנה מחדש לחלוטיןBryant Park to bloom again. New York Daily News. December 28, 1980. pp. 645, 647, עם 0.76 עד 1.83 מטר של אדמה בין פני השטח של הפארק לתקרת מתקן האחסון.

 הפתיחה מחדש 
הפארק נפתח מחדש באופן רשמי ב-21 באפריל 1992, כאשר הפתיחה הרשמית נקבעה כמעט חודש לאחר מכןWeber, Bruce. After Years Under Wraps, A Midtown Park Is Back. The New York Times, April 22, 1992. העיצוב החדש זכה לשבחים רבים.  של הניו יורק טיימס, , הגדיר את השיפוץ כ"ניצחון עבור רבים", וזכה לשבחים לא רק בשל מצוינותו האדריכלית, אלא גם בשל דבקותו בחזונו של ווייט. לדברי גולדברגר, בידרמן "הבין שהבעיה של פארק בראיינט היא תפיסתו כמתחם מנותק מהעיר. הוא ידע שבאופן פרדוקסלי, אנשים מרגישים בטוחים יותר כשהם אינם מנותקים מהעיר, ושהם מרגישים בטוחים יותר בסוג המרחב הציבורי שהם חושבים שיש להם שליטה מסוימת עליו"Goldberger, Paul. Architecture View: Bryant Park, An Out-of-Town Experience. The New York Times, May 3, 1992. באותה שנה מגזין טיים כינה אותו כאחד מ"הטובים ביותר בעיצוב" לאותה שנהThompson, J 1997. The rebirth of New York City's Bryant Park. Washington, DC: Spacemaker Press. ב־1993 מגזין ניו יורק כינה אותו "הטוב ביותר של ניו יורק בהתחדשות עירונית", וכן קיבל באותה שנה את הפרס למצוינות בעיצוב עירוני מטעם המכון האמריקאי לאדריכלים (AIA). ב־1996 פרס למצוינות מטעם המכון לקרקע עירונית (ULI). אותות והכרות נוספים כוללים את פרס ASLA Landmark לשנת 2010 מטעם  (ASLA), המכיר בהשפעתו המתמשכת כמודל לשיקום פארקים עירוניים. פרסים אלה הכירו בעיצוב החדשני של הפרויקט, בשותפות הציבורית-פרטית המוצלחת ובהשפעה הטרנספורמטיבית ביצירת אחד הפארקים העירוניים התוססים והבטוחים ביותר בארצות הברית. השיפוצים שיפרו את הבטיחות, הנגישות והתוססוּת, והפכו את פארק בראיינט למודל להתחדשות עירונית ברחבי העולם.

פארק בראיינט תואר בתקשורת כדוגמה לתחייתה של העיר ניו יורק בשנות ה-90. מאמר בניו יורק טיימס בשנת 1995 התייחס לפארק כ"כיכר העיר של מידטאון" ו"נווה מדבר משרדי" אליו מבקרים עובדי משרדים במרכז העירWeber, Bruce. Town Square Of Midtown; Drug Dealers' Turf Is Now an Office Oasis. The New York Times, August 25, 1995. שיפורים נוספים כללו את התקנתם של שני דוכני עיתונים בשנת 1992, אחד בשדרה החמישית והשישיתPOSTINGS: Fit for Bryant Park; Two New Newsstands. The New York Times. December 27, 1992.. קונצרטים תחת כיפת השמיים בקיץ, שמשכו אלפי אנשים, החלו להתקיים. כדי להפחית את נגיעות היונים שאוכלות את הצמחים, החלה ה-BPC לפזר גרעיני תירס שהכילו את התרופה "אזאקוסטרול" , מה שהביא לכך שיונים רבות הפכו לעקרות ללא תופעות לוואי אחרותBlau, Eleanor . Pigeons on the Pill Bring Cleaner Bryant Park. The New York Times, May 28, 1994. בינתיים, מימון למסעדה בפארק בראיינט ליד הספרייה הובטח לבסוף בשנת 1993. המסעדה, "בראיינט פארק גריל", נפתחה בשנת 1995Fabricant, Florence. We'd Like to Make a Reservation: Table for 1,000, Please. The New York Times., May 17, 1995.

 המאה ה-21 
ממוזער|תמונה 8: פארק בראיינט עם הסניף הראשי של הספרייה הציבורית של ניו יורק ברקע, אפריל 2012.
לאורך המאה ה-21, פארק בראיינט נותר מודל להתחדשות אזרחית, שראשי ערים של ערים אחרות, כמו ראש עיריית פרובידנס, רוד איילנד, הציגו לעיתים כמודל לחיקויNaylor, Donita. Kennedy Plaza plan envisions 'true civic heart'. The Providence Journal, August 31, 2017.

כאשר האבטחה נמצאת ברובה תחת אחריותה של ה-BPC, השליטה התאגידית בפארק הביאה לכך שפארק בראיינט קיבל מתקני בילוי פסיביים, תוך הימנעות מענפי ספורט פעילים שעשויים לפנות לקהל עירוני רחב יותרZukin, Sharon 1996. The Cultures of Cities. Malden, MA: Wiley-Blackwell. pp. 26–33. ה-BPC הוסיף קרוסלה בהתאמה אישית בשנת 2002 והחיה את מסורת הספרייה הפתוחה, חדר הקריאה, בשנת 2003. ביולי 2002, הפארק השיק רשת אלחוטית ציבורית, מה שהפך את הפארק לראשון בעיר ניו יורק שהציע רשמית גישה חופשית ל-Wi-Fi למבקרים. מערכת ה-Wi-Fi שודרגה לאחר מכן בשנת 2008. ה-Pond, משטח החלקה על הקרח עם כניסה חופשית, נפתח בפארק בשנת 2005Charles McGrath. Skating on a Gershwin Set, Whatever the Tune. The New York Times, December 29, 2006.
העלייה הדרמטית בערכי הנדל"ן באזור סביב פארק בראיינט, כמו גם בנייה חדשה באזורים סמוכים, היו תוצאה של שיפורי הפארק. עד 1993, האזור שמסביב הפך לאזור משרדים מבוקש מאוד, ושטחי משרדים ריקים בעבר סביב הפארק התמלאו במהירותDeutsch, Claudia H. Commercial Property: Bryant Park; Once Anathema, Now a Midtown Marketing Tool. The New York Times., June 6, 1993. בעשור הראשון של המאה ה-21, גם בניינים ועסקים סמוכים השתמשו בשמות שהתייחסו לפארקLee, Denny. Neighborhood Report: Bryant Park; You're a Hot Park When Everyone Wants Your Name. The New York Times., April 27, 2003. הדבר הודגם על ידי גורד השחקים החדש של מגדל בנק אוף אמריקה בפינה הצפון-מזרחית של הפארק, תחת הכתובת "One Bryant Park", כמו גם המגמה הגוברת של כתובות יהירות בפארק בראיינט, כולל פארק בראיינט 3, 4, 5 ו-7Gray, Christopher. An Enduring Strip of Green in an Ever-Evolving City. The New York Times, April 22, 2007. הרדיו הציבורי הלאומי, הממוקם מדרום לפארק, גם כינה תוכנית אירוח שכבר לא קיימת "פרויקט פארק בראיינט" עם השקת התוכנית בשנת 2007. התלהבות כזו להשתמש בשם פארק בראיינט לא הייתה קיימת בשנות ה-80, כאשר האזור תואר כ"המערב הפרוע".
ממוזער|תמונה 9: הפארק וחלקה המערבי של הספרייה במבט מעל, 2024.
פיתוחים חדשים בתחום הנדל"ן נבנו גם הם בסביבת הפארק החל מהמאה ה-21, אשר יחד הוסיפו למעלה מ-13,000 עובדים חדשים לאזור הסובב את פארק בראיינט. אלה כללו את מגדל בנק אוף אמריקה; הרחבה לשדרת אמריקה 1095 מדרום; , מבנן מערבית לפארק בראיינט; והשדרה החמישית 505 בשדרה החמישית וברחוב ה-42. כמו כן נבנו מספר מלונות, כולל הסבה של השדרה החמישית 485 ברחוב ה-41, ל בשדרה השישית וברחוב ה-39Collins, Glenn. Bryant Park Braces for Midtown Building Boom. The New York Time, June 5, 2008. בתחילת העשור השני, משקיעים רכשו בניינים סביב הפארק מדרום לרחוב ה-42 כחלק מגאות נדל"ן קטנה. דמי השכירות למטר מרובע בבניינים מדרום לרחוב ה-42 היו היסטורית נמוכים יותר מדמי השכירות בבניינים מצפון לרחוב ה-42. לעומת זאת,  ו, הצליחו למשוך מחירי שכירות גבוהים יחסית, אף על פי ששניהם נמצאים מדרום לרחוב 42Gregor, Alison. Bryant Park Office Rents Outperform the Rest of Midtown. The New York Times., October 2, 2012. בהמשך העשור, האזור סביב פארק בראיינט החל להתפתח לשכונת מגורים, עם בנייתן של פרויקטים חדשים באזור. ברדיוס של שני רחובות מהפארק, או כ-150 מטרים, יחידות נמכרו באופן שגרתי במיליוני דולריםHughes, C. J. Bryant Park: A Growing Neighborhood in Central Manhattan. The New York Times, November 8, 2017.

 אמנות ומונומנטים 
 פיסול 
בפארק מוצבים הפסלים הבולטים הבאים:
 ממוזער|תמונה 10: מזרקת ג'וזפין שואו לואל קפואה בחורף 2016 פסל של ויליאם אי. דודג'  (1885), דמות עומדת הממוקמת על כן בגבול הצפוני של הפארק.
 פסל של ג'יי. מריון סימס  (1894), הוסר בשנות ה-30.
 אנדרטת ויליאם קאלן בריאנט  (1911), דמות עומדת הממוקמת על כן מקורה בגבול המזרחי של הפארק.
 מזרקת הזיכרון ג'וזפין שואו לואל  (1913), הממוקמת בגבול המערבי של הפארק. המזרקה אוספת כ-3,000 עד 4,000 דולר במטבעות מדי שנה, מעשרות מדינות.
 פסל של יוהאן וולפגנג פון גתה  (1932), פסל הממוקם בגבול הדרומי של הפארק.
 פסל של חוסה בוניפאסיו דה אנדראדה  (1954), דמות עומדת הממוקמת על כן בפינה הדרום-מערבית של הפארק.
 פסל של גרטרוד שטיין  (1992), דמות יושבת הממוקמת בפינה הדרום-מזרחית של הפארק.
 פסל של בניטו חוארז  (2002), דמות עומדת הממוקמת על כן בפינה הצפון-מערבית של הפארק.

 אנדרטאות אחרות 
ממוזער|150px|תמונה 11: פסל של יוהאן וולפגנג גתה
בפינה הצפון-מערבית של פארק בראיינט, בשדרה השישית וברחוב ה-42, נמצאת כיכר הייסקל, גרם מדרגות וכיכר כניסה מרוצפים באבני ריצוף. היא הוקמה בשנת 1993 לכבודו של אנדרו הייסקל, ממייסדי BPC.

הפינה הדרום-מערבית של פארק בראיינט, בשדרה השישית וברחוב ה-40, ידועה בשם פינת ניקולה טסלה. טסלה, ממציא, התגורר ב הסמוך בשנותיו האחרונות, והיה מאכיל יונים בפארק. הצבת השלט נבעה ממאמציו של המועדון הקרואטי של ניו יורק בשיתוף פעולה עם פקידי העיר ניו יורק, וליובו וויוביץ' מחברת הזיכרון לטסלה של ניו יורק.

 סחרחרת (הקרוסלה) 
בפארק יש קרוסלה בשם Le Carousel Magique, הממוקמת בחלקו הדרומי של הפארק. הקרוסלה תוכננה על ידי מרווין סילבור , נוצרה על ידי חברת הקרוסלה פבריקון, והותקנה בשנת 2002. החברה נבחרה לאחר שאושרה התקנת קרוסלה בפארק בשנת 1997. הקרוסלה בקוטר 6.7 מטר, שוקלת 5,400 ק"ג, והיא מכילה 14 יציקות של בעלי חיים, מתוכן 12 מסוגלות לנוע אנכית. בהתאם לנושא הצרפתי של הפארק, היא מנגנת מוזיקה צרפתיתCollins, Glenn. Lions Out Front, And Now Ponies For the Backyard; Carousel Will Soon Adorn Grounds of Public Library. The New York Times, April 4, 2002. היא עברה שחזור בשנת 2009. בקרוסלה יש גם דוכן כרטיסים, בגובה 2.1 מטר ורוחב 1.2 מטר, שנבנה בשנת 1928 והועבר מפארק פאראגון בהאל, מסצ'וסטס.

 חדר קריאה 
ממוזער|תמונה 12: חדר הקריאה המרכזי בספרייה.פארק בראיינט ממוקם בין השדרה החמישית לשישית ובין הרחובות ה-40 וה-42. אף על פי שטכנית הסניף הראשי של הספרייה הציבורית של ניו יורק ממוקם בתוך הפארק, מבחינת עיצובו הוא מהווה את הגבול המזרחי של המרחב הירוק של הפארק, מה שהופך את השדרה השישית לכניסה הראשית של הפארק. עם זאת, הספרייה כאמור, נחשבת כחלק מן הפארק.
חדר הקריאה המקורי נוסד באוגוסט 1935 כדי לבדר עובדים מובטלים במהלך השפל הגדול. חדר הקריאה, שהחל כיוזמה של הספרייה הציבורית של ניו יורק, סיפק למובטלים מקום לתקשר ולשתף רעיונות מבלי לשלם כסף או להציג תעודה מזהה. למרות זאת, הספרייה הייתה בשימוש נרחב, ו-50,000 איש השתמשו בה עד יום השנה הראשון שלה. גניבות היו נמוכות, כאשר רק 34 פרסומים אבדו בשנה הראשונה של הספרייה. עד השנה השלישית, 400 ספרים ו-1,000 מגזינים היו במחזור ו-70,000 איש עיינו בהם בשנה. ספרים מ-NYPL, ותרומות של מגזינים ופרסומים מקצועיים מהוצאות לאור, תרמו להצלחת הספרייה הפתוחה. מסורת חדרי הקריאה נעצרה בשנת 1944 עקב מחסור בכוח אדם במהלך מלחמת העולם השנייה.

ממוזער|150px|תמונה 13: החלקה על הקרח בכפר החורף 2024.

 כפר החורף של בנק אוף אמריקה 
בשנת 2002 הוקם כפר חורף בפארק, שעוצב על פי שוק כרייסטקינדלמרקט באירופה. הוצגו בו חנויות "החגים" במאמץ להחיות את שטח הפארק במהלך החורף. בתחילה, חנויות החגים צברו תאוצה באיטיות, אך הפכו לחלק קבוע בסצנת החגים במנהטן בשנת 2005 על ידי הוספת משטח החלקה על הקרחMcgrath, Charles. Skating – My New York. The New York Times, December 29, 2006. החנויות כוללות גם עץ אשוחית נורווגית וכן חלל עצמאי לסעודה ואירועים.

 הפעלה פרטית 
תאגיד בראיינט פארק (BPC), לשעבר תאגיד שיקום בראיינט פארק (BPRC), מנהל את הפארק. BPC מפקחת גם על תאגיד ניהול בראיינט פארק (BPMC), שנוצר כדי לנהל את רובע שיפור העסקים .

אף על פי שפארק בראיינט הוא פארק ציבורי, BPC אינו מקבל כספי ציבורBagli, Charles V.; Khanna, Yuvraj. The Battle for Bryant Park Grill. The New York Times, May 16, 2025. בתחילה הוא נתמך על ידי קרן האחים רוקפלר , אך עד המאה ה-21 הוא קיבל מימון באמצעות שומות מס על נכסים מסביב לרובע שיפור העסקים, עמלות מזכיינים והכנסות מאירועים ציבוריים. נכון לשנת 2024, BPC גייס כ-29 מיליון דולר מדי שנה ממקורות כגון תשלומי שכר דירה וחסויות. כדי לקבל נתונים מדויקים על השימוש בפארק, BPC סופר את מספר המבקרים בבראיינט פארק בשעות 13:00 ו-18:00 בכל יום.

מספר האירועים בפארק גדל משמעותית לאחר פתיחתו מחדש, מה שהפתיע לטובה אנשים שחששו שהפארק יישלט על ידי גופים פרטיים, וכך לא יהיה נגיש לציבור. כתוצאה מכך, BPC הופכת את רוב האירועים לחינמיים ופתוחים לציבור. יוצא מן הכלל אחד היה תצוגות שבוע האופנה של ניו יורק, שבעבר השתלטו על הפארק במשך שבועיים בחורף ובסוף הקיץ בכל שנה. מייסד שותף של BPC, דן בידרמן, הביע לעיתים קרובות בפומבי את תסכולו מכך שתצוגות האופנה לא היו בשליטת BPC. "הם משלמים לנו מיליון דולר. זה מיליון דולר שהייתי מסתדר בשמחה בלעדיהם", אמר ללוס אנג'לס טיימס. BPC הייתה מתוסכלת במיוחד מכך שתצוגות האופנה שלטו בפארק בשתי תקופות מכריעות: בסוף הקיץ, כאשר מזג האוויר מושלם עבור מבקרי הפארק; ובתחילת פברואר, מה שחייב את הסגירה המוקדמת של משטח ההחלקה על הקרח הפופולרי של הפארק, בעל הכניסה החינמית.

 הפעלות ציבוריות 
ממוזער|תמונה 14: שיעור יוגה המוני בפארק.
אירועים רבים מתקיימים על הדשא בבראיינט פארק. ערבי הסרטים בבראיינט פארק, שהחלו בתחילת שנות ה-90, מתקיימים בימי שני בערבי הקיץ. מגוון מופעים מוזיקליים בחינם ממומנים על ידי תאגידים בחודשים עם מזג אוויר חם, כולל ברודוויי בבראיינט פארק, בחסות iHeartMedia ובהשתתפות אמנים ממחזות זמר עכשוויים בברודוויי, בשילוב תוכן המסופק על ידי נותני החסות לאירועים.

בפארק יש מגוון אזורי פעילות הפתוחים כל היום, כולל משחקי לוח, שחמט ושש-בש, גולף, שולחנות פינג פונג ומגרשי פטאנק. הפארק מציע גם שיעורים בחינם בלהטוטנות, יוגה, טאי צ'י וסריגה. בכיכר רחוב 40 של הפארק, ישנה תחנה בשם Bryant Park Games שבה המבקרים יכולים לשאול מגוון משחקים, כולל שחמט סיני וקוויטים. בנוסף, ניתן לשחק בפארק גם שחמט וטניס שולחן.

מזון ומשקאות נמכרים בארבעה קיוסקים המופעלים על ידי הפארק. ישנם שני קיוסקים נוספים בשדרה החמישית, מה שמביא את סך כל בעלי הקיוסקים ליד פארק בראיינט לשישהPristin, Terry. Bryant Park Agency Replaces Kiosk Operators. The New York Times, February 22, 2002.

 כינויים ציוני דרך 
פארק בראיינט והסניף הראשי של הספרייה הציבורית של ניו יורק נרשמו במשותף במרשם הלאומי של מקומות היסטוריים (NRHP) בשנת 1966. רישומו ב-NRHP הופרד מ"ספריית ניו יורק הציבורית" באותו יום, שכיסתה רק את בניין הסניף הראשי. בנוסף, בשנת 1974, ועדת שימור ציוני הדרך של העיר ניו יורק הגדירה את הפארק כאתר נופי של העיר ניו יורק.
 גלריה 
התמונות מוצגות לפי סדר כרונולוגי מימין לשמאל:

קישורים חיצוניים

 ביאורים 

 הערות שוליים 

קטגוריה:ארצות הברית: גנים ופארקים עירוניים
קטגוריה:מנהטן: פארקים
קטגוריה:מערכת הובלת המים לעיר ניו יורק